Ανακοινωση τησ Επιτροπησ προσ το Ευρωπαϊκο Κοινοβουλιο σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση που καθόρισε το Συμβούλιο σχετικά με την έκδοση οδηγίας του Ευρωπαϊκού Κοινοβουλίου και του Συμβουλίου που τροποποιεί για εικοστή φορά την οδηγία 76/769/EΟΚ του Συμβουλίου σχετικά με τους περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (Χλωριωμένες παραφίνες μικρής αλυσίδας)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την

Κοινή θέση που καθόρισε το Συμβούλιο σχετικά με την έκδοση οδηγίας του Ευρωπαϊκού Κοινοβουλίου και του Συμβουλίου που τροποποιεί για εικοστή φορά την οδηγία 76/769/EΟΚ του Συμβουλίου σχετικά με τους περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (Χλωριωμένες παραφίνες μικρής αλυσίδας)

1. Εξελιξη τησ διαδικασιασ

- Η προαναφερόμενη πρόταση [COM(2000) 260 τελικό] εκδόθηκε από την Επιτροπή στις 20 Ιουνίου 2000 και στη συνέχεια διαβιβάστηκε στο Συμβούλιο και στο Ευρωπαϊκό Κοινοβούλιο.

- Το Ευρωπαϊκό Κοινοβούλιο ενέκρινε την πρόταση με ορισμένες τροπολογίες κατά την πρώτη ανάγνωση της 1ης Φεβρουαρίου 2001.

- Η τροποποιημένη πρόταση της Επιτροπής [COM(2001) 268 τελικό] εκδόθηκε στις 17 Μαΐου 2001 και στη συνέχεια διαβιβάστηκε στο Συμβούλιο.

- Tο Συμβούλιο κατέληξε σε πολιτική συμφωνία με ειδική πλειοψηφία στις 31 Μαΐου 2001 και εξέδωσε κοινή θέση στις 27 Ιουνίου 2001.

- Η Οικονομική και Κοινωνική Επιτροπή εξέδωσε τη γνωμοδότησή της στις 29 Νοεμβρίου 2000.

2. Αντικειμενο τησ οδηγιασ

Η πρόταση, που βασίζεται στο άρθρο 95 της συνθήκης, έχει τους ακόλουθους δύο στόχους:

- τη διατήρηση της εσωτερικής αγοράς μέσω της θέσπισης εναρμονισμένων διατάξεων σχετικά με την εμπορία και χρήση χλωριωμένων παραφινών μικρής αλυσίδας (SCCP);

- την παροχή υψηλού επιπέδου προστασίας του περιβάλλοντος μέσω της απαγόρευσης της διάθεσης στην αγορά χλωριωμένων παραφινών μικρής αλυσίδας για χρήση στη μεταλλουργία και στην κατεργασία δερμάτων.

3. Παρατηρησεισ στην Κοινη Θέση

3.1. Γενικά

Η κοινή θέση ακολουθεί τις γενικές γραμμές της τροποποιημένης πρότασης της Επιτροπής. Συμπεριλήφθηκαν ορισμένες αλλαγές που κρίθηκαν απαραίτητες για τεχνικούς λόγους καθώς και μία διασάφηση.

3.2. H τύχη των τροπολογιών

Από τις τέσσερις τροπολογίες που εξέδωσε το Κοινοβούλιο, η Επιτροπή ενέκρινε εξ ολοκλήρου μία και μέρος μίας άλλης.

Η Επιτροπή αναγνωρίζει ότι σε μία προσεχή επανεξέταση των διατάξεων θα πρέπει να συμπεριληφθούν και άλλες γνωστές χρήσεις των SCCP καθώς και ότι το Ευρωπαϊκό Κοινοβούλιο θα πρέπει να ενημερωθεί σχετικά με την έκβαση της εν λόγω επανεξέτασης. για το λόγο αυτό δέχθηκε να εισαγάγει τις απαραίτητες διευκρινίσεις στην τροποποιημένη πρότασή της. Η Επιτροπή δέχθηκε, επίσης, η προτεινόμενη οδηγία να καλύπτει τις χλωριωμένες παραφίνες μικρής κλίμακας που έχουν τη μορφή ουσίας ή αποτελούν συστατικό παρασκευάσματος.

Η Επιτροπή δεν δέχθηκε τις τροπολογίες που θα είχαν ως αποτέλεσμα την επέκταση του πεδίου εφαρμογής της προτεινόμενης απαγόρευσης. Η βάση της πρότασης της Επιτροπής έγκειται στο γεγονός ότι οι ιδιαίτεροι κίνδυνοι επισημαίνονται στην αναλυτική αξιολόγηση κινδύνων που διεξάχθηκε στο πλαίσιο του κανονισμού (EΟΚ) 793/93 σχετικά με την αξιολόγηση και τον έλεγχο των κινδύνων από τις υπάρχουσες ουσίες. Η απαγόρευση και άλλων χρήσεων ή άλλων σχετικών ουσιών δεν δικαιολογείται από τις τρέχουσες γνώσεις των ενεχόμενων κινδύνων.

3.3. Η κοινή θέση του Συμβουλίου

Στην κοινή θέση του Συμβουλίου περιλαμβάνονται, εκτός από τις τροπολογίες που ενέκρινε η Επιτροπή, ορισμένες αλλαγές που κρίθηκαν απαραίτητες για τεχνικούς λόγους. Οι αλλαγές αυτές, που δεν μεταβάλλουν την πρόταση της Επιτροπής, διασαφηνίζουν περαιτέρω το πεδίο εφαρμογής της προτεινόμενης οδηγίας. Συμπεριλαμβάνεται, επίσης, μία διασάφηση του πεδίου της προσεχούς επανεξέτασης.

4. Συμπερασμα

Η Επιτροπή υποστηρίζει την κοινή θέση επειδή ευθυγραμμίζεται με την τροποποιημένη πρόταση της.

Η Επιτροπή, κατά την έκδοση της κοινής θέσης του Συμβουλίου, προέβη σε δήλωση σχετικά με το σημείο 2 του παραρτήματος της οδηγίας: "Η Επιτροπή δηλώνει ότι προτίθεται να εξετάσει όλες τις υπολειπόμενες γνωστές χρήσεις και για τη διεξαγωγή της εργασίας αυτής υπολογίζει στη στήριξη των κρατών μελών."